title: Komisjoni rakendusmäärus (EL) 2018/1711, 13. november 2018, millega muudetakse nõukogu rakendusmäärust (EL) nr 1371/2013 India eksportivatele tootjatele tehtud erandi kohaldamise kuupäeva osas

text:
                  14.11.2018

                  ET

                  Euroopa Liidu Teataja

                  L 286/12

         KOMISJONI RAKENDUSMÄÄRUS (EL) 2018/1711,
         13. november 2018,
         millega muudetakse nõukogu rakendusmäärust (EL) nr 1371/2013 India eksportivatele tootjatele tehtud erandi kohaldamise kuupäeva osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (edaspidi „alusmäärus“), (1) eriti selle artikli 11 lõiget 3, artikli 13 lõiget 4 ja artikli 14 lõiget 3,
         pärast konsulteerimist liikmesriikidega
         ning arvestades järgmist:
         1.   KEHTIVAD MEETMED

                     (1)

                     9. augustil 2011 kehtestas nõukogu pärast dumpinguvastastest meetmetest kõrvalehoidmise uurimist rakendusmäärusega (EL) nr 791/2011 (2) teatavate Hiina Rahvavabariigist (edaspidi „Hiina RV“) pärinevate hõreda koega klaaskiust kangaste impordi suhtes 62,9 % suuruse lõpliku dumpinguvastase tollimaksu.

                     (2)

                     Pärast dumpinguvastastest meetmetest kõrvalehoidmise uurimist vastavalt nõukogu määruse (EÜ) nr 1225/2009 (3) (edaspidi „alusmäärus“) artiklile 13 laiendas nõukogu 24. juulil 2012 oma rakendusmäärusega (EL) nr 672/2012 (4) meetmeid teatavate Malaisiast saadetud hõreda koega klaaskiust kangaste impordile, olenemata sellest, kas selline import deklareeritakse Malaisiast pärinevana või mitte.

                     (3)

                     Pärast dumpinguvastastest meetmetest kõrvalehoidmise uurimist vastavalt alusmääruse artiklile 13 laiendas nõukogu 16. jaanuaril 2013 oma rakendusmäärusega (EL) nr 21/2013 (5) meetmeid teatavate Taiwanist või Taist saadetud hõreda koega klaaskiust kangaste impordile, olenemata sellest, kas need deklareeritakse Taiwanist või Taist pärinevana või mitte.

                     (4)

                     Pärast dumpinguvastastest meetmetest kõrvalehoidmise uurimist vastavalt alusmääruse artiklile 13 laiendas nõukogu 20. detsembril 2013 oma rakendusmäärusega (EL) nr 1371/2013 (6) meetmeid teatavate Indiast ja Indoneesiast saadetud hõreda koega klaaskiust kangaste impordile, olenemata sellest, kas selline import deklareeritakse Indiast ja Indoneesiast pärinevana või mitte, ning tegi selle tollimaksu suhtes erandi äriühingule Montex Glass Fibre Industries Pvt. Ltd. Vastavalt rakendusmääruse (EL) nr 1371/2013 artikli 1 lõikele 3 kuulus tollimaks tasumisele vaatlusaluse toote kogu impordilt (välja arvatud äriühingu Montex Glass Fibre Industries Pvt. Ltd. toodetud tooted), mis varem kuulus komisjoni määruse (EL) nr 322/2013 (7) (dumpinguvastastest meetmetest kõrvalehoidmise uurimise alustamise kohta) alusel registreerimisele.

                     (5)

                     21. jaanuaril 2014 taotles Põhja-Ameerika äriühing Pyrotek Incorporated, kelle tehased ja müügikontorid asuvad eri riikides, sh liidu liikmesriikides, et alusmääruse artikli 11 lõike 4 kohaselt tehtaks äriühingu Pyrotek India Pvt. Ltd (India eksportiv tootja) suhtes erand laiendatud meetmete kohaldamisest.

                     (6)

                     Komisjoni saadetud küsimustiku vastuses märkis Pyrotek India Pvt. Ltd., et eksportis vaatlusalust toodet dumpinguvastastest meetmetest kõrvalehoidmise uurimise perioodil, st alates 1. aprillist 2012 kuni 31. märtsini 2013, mille tulemusena laiendati meetmeid India suhtes. Seetõttu ei vastanud Pyrotek India Pvt. Ltd alusmääruse artikli 11 lõikes 4 sätestatud tingimustele. Taotlus sisaldas siiski piisavalt tõendeid, et alusmääruse artikli 11 lõike 3 ja artikli 13 lõike 4 kohaselt algatada India suhtes kohaldatavate laiendatud meetmete osaline vahepealne läbivaatamine.

                     (7)

                     23. septembril 2014 algatas komisjon alusmääruse artikli 11 lõike 3 ja artikli 13 lõike 4 kohase osalise vahepealse läbivaatamise. Kõnealuse osalise vahepealse läbivaatamise käigus tegi komisjon kindlaks, et Pyrotek India Pvt. Ltd. on tootnud oma tegevuse algusest (alates 2011. aasta augustist) ise vaatlusalust toodet ega ole meetmetest kõrvalehoidmisega seotud.

                     (8)

                     Pärast alusmääruse artikli 11 lõike 3 ja artikli 13 lõike 4 kohast uurimist vabastas komisjon 10. septembril 2015 oma rakendusmäärusega (EL) 2015/1507 (8) teatavad India tootjad, sealhulgas äriühingu Pyrotek India Pvt. Ltd., laiendatud tollimaksust, mida kohaldati Indiast saadetud asjaomase toote impordi suhtes (olenemata sellest, kas toode oli deklareeritud Indiast pärinevana või mitte). Äriühingu Pyrotek India Pvt. Ltd. suhtes tehti seega erand liitu suunatud ekspordi suhtes kehtivatest laiendatud meetmetest alates sellest kuupäevast.

                     (9)

                     Pärast meetmete aegumise läbivaatamist vastavalt alusmääruse artikli 11 lõikele 2 kehtestas komisjon 6. novembril 2017 oma rakendusmäärusega (EL) 2017/1993 (9) teatavate Hiina RVst pärit hõreda koega klaaskiust kangaste impordi suhtes lõpliku dumpinguvastase tollimaksu, mida laiendati teatavate Indiast, Indoneesiast, Malaisiast, Taiwanist ja Taist saadetud hõreda koega klaaskiust kangaste impordile, olenemata sellest, kas need olid deklareeritud nimetatud riikidest pärinevana või mitte.

               2.   TOLLIMAKSUST VABASTAMISE UURIMISE TAASAVAMINE

                     (10)

                     Nagu eespool põhjenduses 6 märgitud, tegi komisjon kindlaks, et Pyrotek India Pvt. Ltd. on tootnud oma tootmistegevuse algusest (alates 2011. aasta augustist) ise vaatlusalust toodet ega ole meetmetest kõrvalehoidmisega seotud. Seepärast otsustas komisjon, et taasavab osaliselt tollimaksust vabastamise uurimise.

                     (11)

                     18. mail 2018 algatas komisjon osalise tollimaksust vabastamise uurimise taasavamise hõreda koega klaaskiust kangaste (välja arvatud klaaskiust plaadid) impordi suhtes (kanga koeruudu pikkus ja laius on üle 1,8 mm ning kaal üle 35 g/m2) ning need kangad kuuluvad praegu CN-koodide ex 7019 51 00 ja ex 7019 59 00 alla), mis on pärit Hiina RVst või saadetud Indiast, olenemata sellest, kas need on deklareeritud Indiast pärinevana või mitte). Komisjon avaldas algatamisteate (edaspidi „algatamisteade“) Euroopa Liidu Teatajas (10).

                     (12)

                     Algatamisteates märkis komisjon, et taasavamise ulatus piirdub selle hindamisega, kas on asjakohane pikendada ajutist maksuvabastust ajavahemikule alates 21. detsembrist 2013 kuni 10. septembrini 2015.

                     (13)

                     Algatamisteates kutsus komisjon ka huvitatud isikuid endast teada andma, et uurimises osaleda. Eraldi teavitati äriühingut Pyrotek India Pvt. Ltd., liidu tootmisharu ja teisi teadaolevalt tollimaksust vabastamise uurimisega seotud huvitatud isikuid ning paluti neil uurimises osaleda.

                     (14)

                     Huvitatud isikutele anti võimalus teha oma seisukohad kirjalikult teatavaks ja taotleda ärakuulamist komisjonilt ja/või kaubandusmenetluses ärakuulamise eest vastutavalt ametnikult algatamisteates sätestatud tähtaja jooksul.

               3.   VAATLUSALUNE TOODE

                     (15)

                     Käesolevas uurimises on vaatlusalune toode hõreda koega klaaskiust kangas (välja arvatud klaaskiust plaadid), mille koeruudu pikkus ja laius on üle 1,8 mm, mis kaalub üle 35 g/m2 ja kuulub praegu CN-koodide ex 7019 51 00 ja ex 7019 59 00 (TARICi koodid 7019510014 ja 7019590014) alla ning on pärit Hiina RVst või saadetud Indiast, olenemata sellest, kas see on deklareeritud Indiast pärinevana või mitte.

               4.   UURIMINE

         a)   Uurimise ulatus

                     (16)

                     Uurimise ulatus piirdub selle hindamisega, kas on asjakohane pikendada ajutist maksuvabastust ajavahemikule alates 21. detsembrist 2013 kuni 10. septembrini 2015.

               b)   Pyrotek India Pvt. Ltd.

                     (17)

                     Pyrotek India Pvt. Ltd. on USAs paikneva rahvusvahelise grupi Pyrotek Indias paiknev tütarettevõtja. Pyrotek on mitmesuguste kulumaterjalide ja tööriistade tarnija metalli- ja alumiiniumitööstusele.

                     (18)

                     Eelkõige toodab taotleja oma Chennai (India) tehases vaatlusalust toodet ja müüb seda oma sidusettevõtjatele liidus. Enamik sidusettevõtjaid liidus töötleb vaatlusalust toodet ümber ja müüb saadud toote lõpptarbijatele.

               c)   Uurimise järeldused

                     (19)

                     Tuletatakse meelde, et varasema osalise vahepealse läbivaatamise (11) käigus tegi komisjon kindlaks, et Pyrotek India Pvt. Ltd. on vaatlusaluse toote tegelik tootja ega ole meetmetest kõrvalehoidmisega seotud.

                     (20)

                     Nagu on märgitud põhjenduses 6, eksportis Pyrotek India Pvt. Ltd. vaatlusalust toodet dumpinguvastastest meetmetest kõrvalehoidmise uurimise perioodil, st alates 1. aprillist 2012 kuni 31. märtsini 2013 (kõnealuse uurimise tulemusena laiendati meetmeid India suhtes) ning oli maksnud liitu suunatud ekspordi pealt dumpinguvastast tollimaksu vastavalt rakendusmäärusele (EL) nr 1371/2013.

                     (21)

                     Nagu on märgitud põhjenduses 11, tehti 10. septembril 2015 rakendusmäärusega (EL) 2015/1507 Pyrotek India Pvt. Ltd. suhtes erand, millega vabastati äriühingu poolt liitu suunatud eksport laiendatud meetmetest alates 11. septembrist 2015. Erandi kohaldamise alguskuupäev ei hõlmanud aga sellele kuupäevale eelnevat perioodi, mille vältel pidi Pyrotek India Pvt. Ltd. Euroopa Liitu suunatud ekspordilt dumpinguvastast tollimaksu maksma.

                     (22)

                     Komisjon on olukorda veelkord hinnanud ja leidnud, et Pyrotek India Pvt. Ltd. eksport liitu ajavahemikus alates 21. detsembrist 2013 kuni 10. septembrini 2015 tuleks vabastada dumpinguvastastest meetmetest kõrvalehoidmise vältimiseks kehtestatud tollimaksu maksmisest.

                     (23)

                     Algatamisteates määratletud tähtaja jooksul ei andnud endast teada ükski huvitatud isik. Samuti ei teinud ükski huvitatud isik oma seisukohti teatavaks ega taotlenud ärakuulamist ei komisjonis ega kaubandusmenetluses ärakuulamise eest vastutava ametniku juures.

                     (24)

                     Seega leiab komisjon, et Pyrotek India Pvt. Ltd vabastamine asjaomasest tollimaksust on asjakohane. Erandit kohaldataks alusmääruse artikli 11 lõike 3 kohaselt ajavahemikus alates 21. detsembrist 2013 kuni 10. septembrini 2015.

                     (25)

                     Seepärast tuleks muuta rakendusmäärust (EL) nr 1371/2013 ja täpsustada, et äriühingute Montex Glass Fibre Industries Pvt. Ltd. ja Pyrotek India Pvt. Ltd. suhtes tehtud erandeid kohaldatakse alates rakendusmääruse (EL) nr 1371/2013 jõustumise kuupäevast, st alates 21. detsembrist 2013 kuni rakendusmääruse (EL) 2015/1507 jõustuma hakkamiseni 11. septembril 2015. Rakendusmääruse (EL) nr 1371/2013 artikli 1 lõiget 2 tuleks vastavalt muuta.

                     (26)

                     Võttes arvesse märkusi, mis äriühing Pyrotek India Pvt. Ltd. esitas pärast avalikustamist, peab komisjon ka asjakohaseks täpsustada, et ühtlasi on õigus taotleda Pyrotek India Pvt. Ltd. poolt toodetud ja määrusega (EL) nr 322/2013 kehtestatud registreerimisperioodi jooksul liitu imporditud vaatlusaluse toote pealt makstud dumpinguvastase tollimaksu tagasimaksmist või vähendamist.

                     (27)

                     Seepärast on asjakohane pikendada Euroopa Parlamendi ja nõukogu määruse (EL) nr 952/2013 (12) artikli 121 lõikes 1 sätestatud ajavahemikku kuni 1. septembrini 2019, tagamaks, et riikide tolliasutused saaksid põhjendamatult makstud tollimaksu kas tagasi maksta või kehtivate tolliseaduste kohaselt seda vähendada, kui kõnealuses lõikes ettenähtud ajaline piirang aegus enne käesolevas määruses sätestatud kohaldamiskuupäeva.

               5.   MENETLUS

                     (28)

                     Käesoleva määrusega ette nähtud meetmed on kooskõlas määruse (EL) 2016/1036 artikli 15 lõike 1 kohaselt asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) nr 1371/2013 muudetakse järgmiselt:

                        1)

                        artikli 1 lõige 2 asendatakse järgmisega:

                           „2.   Äriühingutele Montex Glass Fibre Industries Pvt. Ltd. ja Pyrotek India Pvt. Ltd antud vabastust kohaldatakse tingimusel, et liikmesriikide tolliasutustele esitatakse käesoleva määruse lisas sätestatud nõuetele vastav kehtiv faktuurarve. Sellise arve puudumise korral kohaldatakse lõikega 1 ettenähtud dumpinguvastast tollimaksu.
                           Äriühingutele Montex Glass Fibre Industries Pvt. Ltd. ja Pyrotek India Pvt. Ltd. tehtud erandit kohaldatakse alates 21. detsembrist 2013.“;

                        2)

                        artikli 1 lõige 4 asendatakse järgmisega:

                           „4.   Kui ei ole sätestatud teisiti, kohaldatakse kehtivaid tollimaksusätteid. Euroopa Parlamendi ja nõukogu määruse (EL) nr 952/2013 (*1) artikli 121 lõikes 1 osutatud ajavahemikku pikendatakse kuni 1. septembrini 2019, et äriühingute Montex Glass Fibre Industries Pvt. Ltd. ja Pyrotek India Pvt. Ltd. poolt ajavahemikus alates 21. detsembrist 2013 kuni 10. septembrini 2015 või määruse (EL) nr 322/2013 artikliga 2 kehtestatud registreerimisperioodil vaatlusaluse toote impordilt makstud dumpinguvastane tollimaks kehtivate tolliseaduste kohaselt tagasi maksta või seda vähendada.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. november 2018

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21, viimati muudetud määrusega (EL) 2018/825 (ELT L 143, 7.6.2018, lk 1).

            (2)  Nõukogu 3. augusti 2011. aasta rakendusmäärus (EL) nr 791/2011, millega kehtestatakse lõplik dumpinguvastane tollimaks teatavate Hiina Rahvavabariigist pärit hõreda koega klaaskiust kangaste impordi suhtes ja nõutakse lõplikult sisse sellise impordi suhtes kehtestatud ajutine tollimaks (ELT L 204, 9.8.2011, lk 1).

            (3)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51), viimati muudetud Euroopa Parlamendi ja nõukogu määrusega (EL) nr 37/2014 (ELT L 18, 21.1.2014, lk 1) (asendatud määrusega (EL) 2016/1036, viimati muudetud määrusega (EL) 2018/825).

            (4)  Nõukogu 16. juuli 2012. aasta rakendusmäärus (EL) nr 672/2012, millega laiendatakse teatavate Hiina Rahvavabariigist pärit hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Malaisiast saadetud hõreda koega klaaskiust kangaste impordile, olenemata sellest, kas need deklareeritakse Malaisiast pärinevana või mitte (ELT L 196, 24.7.2012, lk 1).

            (5)  Nõukogu 10. jaanuari 2013. aasta rakendusmäärus (EL) nr 21/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Taiwanist ja Taist saadetud hõreda koega klaaskiust kangaste impordile, olenemata sellest, kas need deklareeritakse Taiwanist ja Taist pärinevatena või mitte (ELT L 11, 16.1.2013, lk 1).

            (6)  Nõukogu 16. detsembri 2013. aasta rakendusmäärus (EL) nr 1371/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes rakendusmäärusega (EL) nr 791/2011 kehtestatud lõplikku dumpinguvastast tollimaksu teatavate Indiast ja Indoneesiast lähetatud hõreda koega klaaskiust kangaste impordile, olenemata sellest, kas need deklareeritakse Indiast ja Indoneesiast pärinevatena või mitte (ELT L 346, 20.12.2013, lk 20).

            (7)  Komisjoni 9. aprilli 2013. aasta määrus (EL) nr 322/2013, millega algatatakse uurimine seoses võimaliku kõrvalehoidmisega teatavate Hiina Rahvavabariigist pärit hõreda koega klaaskiust kangaste impordi suhtes nõukogu rakendusmäärusega (EL) nr 791/2011 kehtestatud dumpinguvastastest meetmetest teatavate Indiast ja Indoneesiast saadetud hõreda koega klaaskiust kangaste impordi kaudu, olenemata sellest, kas tooted on deklareeritud Indiast ja Indoneesiast pärinevana või mitte, ning kehtestatakse kõnealuse impordi suhtes registreerimisnõue (ELT L 101, 10.4.2013, lk 1).

            (8)  Komisjoni 9. septembri 2015. aasta rakendusmäärus (EL) 2015/1507, millega muudetakse nõukogu rakendusmäärust (EL) nr 1371/2013, millega laiendatakse Hiina Rahvavabariigist pärit teatavate hõreda koega klaaskiust kangaste impordi suhtes kehtestatud lõplikku dumpinguvastast tollimaksu muu hulgas Indiast saadetud impordile, olenemata sellest, kas see deklareeritakse Indiast pärinevana või mitte (ELT L 236, 10.9.2015, lk 1).

            (9)  Komisjoni 6. novembri 2017. aasta rakendusmäärus (EL) 2017/1993, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist teatavate Hiina Rahvavabariigist pärit hõreda koega klaaskiust kangaste impordi suhtes lõplik dumpinguvastane tollimaks, mida laiendatakse teatavate Indiast, Indoneesiast, Malaisiast, Taiwanist ja Taist saadetud hõreda koega klaaskiust kangaste impordile, olenemata sellest, kas need deklareeritakse neist riikidest pärinevatena või mitte (ELT L 288, 7.11.2017, lk 4).

            (10)  Algatamisteade dumpinguvastaste meetmete kohta, mida kohaldatakse teatavate Hiina Rahvavabariigist pärinevate hõreda koega klaaskiust kangaste impordi suhtes ja mida on laiendatud Indiast saadetud impordile, olenemata sellest, kas need tooted deklareeritakse Indiast pärinevana või mitte (ELT C 171, 18.5.2018, lk 10).

            (11)  Rakendusmääruse (EL) 2015/1507 põhjendused 12–16.

            (12)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            (*1)  ELT L 269, 10.10.2013, lk 1.“


title: Komisjoni rakendusmäärus (EL) 2018/1878, 26. november 2018, millega registreeritakse kaitstud päritolunimetuste ja kaitstud geograafiliste tähiste registris nimetus („Scrumbie de Dunăre afumată“ (KGT))

text:
                  3.12.2018

                  ET

                  Euroopa Liidu Teataja

                  L 307/22

         KOMISJONI RAKENDUSMÄÄRUS (EL) 2018/1878,
         26. november 2018,
         millega registreeritakse kaitstud päritolunimetuste ja kaitstud geograafiliste tähiste registris nimetus („Scrumbie de Dunăre afumată“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Rumeenia taotlus registreerida nimetus „Scrumbie de Dunăre afumată“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Scrumbie de Dunăre afumată“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Scrumbie de Dunăre afumată“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „värske kala, molluskid ja koorikloomad ning neist valmistatud tooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 162, 8.5.2018, lk 28.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/1879, 29. november 2018, millega muudetakse rakendusmäärust (EL) 2016/2080 hankemenetluse teel müüdud lõssipulbri lattu saabumise kuupäeva osas

text:
                  3.12.2018

                  ET

                  Euroopa Liidu Teataja

                  L 307/23

         KOMISJONI RAKENDUSMÄÄRUS (EL) 2018/1879,
         29. november 2018,
         millega muudetakse rakendusmäärust (EL) 2016/2080 hankemenetluse teel müüdud lõssipulbri lattu saabumise kuupäeva osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 28,
         ning arvestades järgmist:

                     (1)

                     Selleks et määrata kindlaks komisjoni rakendusmäärusega (EL) 2016/2080 (3) avatud hankemenetlusega hõlmatud lõssipulbri kogus, on kõnealuse määruse artiklis 1 sätestatud tähtaeg, enne mida peab lõssipulber olema saadetud riiklikku lattu.

                     (2)

                     Arvestades hindade taastumisest tingitud praegust olukorda piima- ja piimatooteturul ning suuri sekkumisvarusid, on asjakohane teha müügiks kättesaadavaks täiendav kogus lõssipulbrit, muutes selle lattu saabumise tähtaega.

                     (3)

                     Seepärast tuleks rakendusmäärust (EL) 2016/2080 vastavalt muuta.

                     (4)

                     Selleks et teha lõssipulber viivitamata müügiks kättesaadavaks, peaks käesolev määrus jõustuma järgmisel päeval pärast selle avaldamist Euroopa Liidu Teatajas.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2016/2080 artiklis 1 asendatakse kuupäev „1. augustit 2016“ kuupäevaga „1. jaanuari 2018“.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1880, 30. november 2018, millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta

text:
                  3.12.2018

                  ET

                  Euroopa Liidu Teataja

                  L 307/24

         KOMISJONI RAKENDUSMÄÄRUS (EL) 2018/1880,
         30. november 2018,
         millega muudetakse määrust (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta, (1) eriti selle artikli 27 lõiget 4,
         ning arvestades järgmist:

                     (1)

                     Liikmesriigid on vastavalt direktiivi 92/83/EMÜ artikli 27 lõike 1 punktile a kohustatud aktsiisimaksust vabastama mis tahes liikmesriigi nõuete kohaselt täielikult denatureeritud alkoholi, kui need nõuded on vastavalt kõnealuse artikli lõigete 3 ja 4 tingimustele nõuetekohaselt teatavaks tehtud ja heaks kiidetud.

                     (2)

                     Direktiivi 92/83/EMÜ artikli 27 lõike 1 punkti a kohaselt igas liikmesriigis alkoholi täielikuks denatureerimiseks kasutatavad denaturandid on esitatud komisjoni määruse (EÜ) nr 3199/93 (2) lisas.

                     (3)

                     6. juunil 2018 teatas Tšehhi Vabariik komisjonile, milliseid denaturante ta kavatseb kasutada alkoholi täielikuks denatureerimiseks kõnealuse direktiivi artikli 27 lõike 1 punkti a tähenduses.

                     (4)

                     Komisjon edastas kõnealuse teate teistele liikmesriikidele 4. juulil 2018.

                     (5)

                     Komisjonile ei ole laekunud vastuväiteid.

                     (6)

                     Seepärast tuleks määrust (EÜ) nr 3199/93 vastavalt muuta.

                     (7)

                     Käesoleva määrusega ettenähtud meetmed on kooskõlas aktsiisikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 3199/93 lisa asendatakse käesoleva määruse lisa tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. november 2018

                  Komisjoni nimel

                  president

               Jean-Claude JUNCKER

            (1)  EÜT L 316, 31.10.1992, lk 21.

            (2)  Komisjoni 22. novembri 1993. aasta määrus (EÜ) nr 3199/93 aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta (EÜT L 288, 23.11.1993, lk 12).

            LISA

                     „LISA
                     Alkoholi täielikuks denatureerimiseks kasutada lubatud toodete loetelu koos vastav ate Chemical Abstracts Service'i (CAS) registreerimisnumbritega:

                                 Atsetoon

                                 CASi nr: 67–64-1

                                 Denatooniumbensoaat

                                 CASi nr: 3734-33–6

                                 Etanool

                                 CASi nr: 64–17-5

                                 Etüül-tert-butüüleeter

                                 CASi nr: 637–92-3

                                 Fluorestseiin

                                 CASi nr: 2321-07–5

                                 Bensiin (sh pliivaba bensiin)

                                 CASi nr: 86290-81–5

                                 Isopropüülalkohol

                                 CASi nr: 67–63-0

                                 Petrool

                                 CASi nr: 8008-20–6

                                 Lambiõli

                                 CASi nr: 64742-47–8 ja 64742-48–9

                                 Metanool

                                 CASi nr: 67–56-1

                                 Metüületüülketoon (2-butanoon)

                                 CASi nr: 78–93-3

                                 Metüülisobutüülketoon

                                 CASi nr: 108–10-1

                                 Metüleensinine (52015)

                                 CASi nr: 61–73-4

                                 Lahustibensiin

                                 CASi nr: 92062-36–7

                                 Tärpentiniõlid

                                 CASi nr: 8006-64–2

                                 Tehniline bensiin

                                 CASi nr: 92045-57–3

                           Mõistel „absoluutne etanool“ on käesolevas lisas sama tähendus kui Rahvusvahelise Puhta Keemia ja Rakenduskeemia Liidu (IUPAC) terminoloogias.
                     Kõigis liikmesriikides võib denatureeritud alkoholile lisada mis tahes värvainet, et anda alkoholile iseloomulik värvus, mis muudab selle kergesti äratuntavaks.
                     I.   Belgias, Bulgaarias, Tšehhi Vabariigis, Taanis, Saksamaal, Eestis, Iirimaal, Kreekas, Hispaanias, Prantsusmaal, Itaalias, Küprosel, Lätis, Leedus, Luksemburgis, Ungaris, Maltal, Madalmaades, Austrias, Poolas, Portugalis, Rumeenias, Sloveenias, Slovakkias ja Soomes alkoholi täielikuks denatureerimiseks kasutatav ühtne denatureerimismeetod

                     Hektoliitri absoluutse etanooli kohta:

                                 —

                                 1,0 liitrit isopropüülalkoholi,

                                 —

                                 1,0 liitrit metüületüülketooni,

                                 —

                                 1,0 grammi denatooniumbensoaati.

                           II.   Alkoholi täielikuks denatureerimiseks kasutatava ühtse denatureerimismeetodi korral kasutatakse järgmistes liikmesriikides suuremat kontsentratsiooni

                        Ühendkuningriik

                     Hektoliitri absoluutse etanooli kohta:

                                 —

                                 3,0 liitrit isopropüülalkoholi,

                                 —

                                 3,0 liitrit metüületüülketooni,

                                 —

                                 1,0 grammi denatooniumbensoaati.

                        Horvaatia

                     Hektoliitri absoluutse etanooli kohta:
                     Vähemalt:

                                 —

                                 1,0 liitrit isopropüülalkoholi,

                                 —

                                 1,0 liitrit metüületüülketooni,

                                 —

                                 1,0 grammi denatooniumbensoaati.

                        Rootsi

                     Hektoliitri absoluutse etanooli kohta:

                                 —

                                 1,0 liitrit isopropüülalkoholi,

                                 —

                                 2,0 liitrit metüületüülketooni,

                                 —

                                 1,0 grammi denatooniumbensoaati.

                           III.   Teatavates liikmesriikides alkoholi täielikuks denatureerimiseks kasutatavad täiendavad denatureerimismeetodid

                        Tšehhi Vabariik

                     Hektoliitri absoluutse etanooli kohta:

                                 —

                                 0,4 liitrit lakibensiini,

                                 —

                                 0,2 liitrit petrooli,

                                 —

                                 0,1 liitrit tehnilist bensiini.

                        Kreeka

                     Denatureerida on lubatud ainult halva kvaliteediga alkoholi (destillatsiooni eel- ja järeljooksud), mille alkoholisisaldus on vahemikus 93–96 mahuprotsenti.
                     Vett sisaldava 93-mahuprotsendilise kontsentratsiooniga alkoholi hektoliitrile lisatakse järgmised ained:

                                 —

                                 2,0 liitrit metanooli,

                                 —

                                 1,0 liitrit tärpentiniõli,

                                 —

                                 0,50 liitrit lambiõli,

                                 —

                                 0,40 grammi metüleensinist.

                           20 °C juures peaks muutmata kujul lõpptoode saavutama alkoholisisalduse 93 mahuprotsenti.

                        Soome – lubatud kuni 31.12.2018

                     Hektoliitri absoluutse etanooli kohta üks järgmistest segudest:

                                 1.

                                 2,0 liitrit metüületüülketooni,
                                 3,0 liitrit metüülisobutüülketooni;

                                 2.

                                 2,0 liitrit atsetooni,
                                 3,0 liitrit metüülisobutüülketooni.

               “


title: Komisjoni rakendusmäärus (EL) 2018/1957, 11. detsember 2018, millega muudetakse määrust (EÜ) nr 885/2010 seoses broilerkanade söödalisandina kasutatava narasiini- ja nikarbasiinivalmistise loa tingimustega (loa omanik Eli Lilly and Company Ltd) (EMPs kohaldatav tekst)

text:
                  12.12.2018

                  ET

                  Euroopa Liidu Teataja

                  L 315/23

         KOMISJONI RAKENDUSMÄÄRUS (EL) 2018/1957,
         11. detsember 2018,
         millega muudetakse määrust (EÜ) nr 885/2010 seoses broilerkanade söödalisandina kasutatava narasiini- ja nikarbasiinivalmistise loa tingimustega (loa omanik Eli Lilly and Company Ltd)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Komisjoni määrusega (EL) nr 885/2010 (2) anti kümneks aastaks luba narasiini- ja nikarbasiinivalmistise kasutamiseks broilerkanade söödalisandina.

                     (3)

                     Loa omanik tegi kooskõlas määruse (EÜ) nr 1831/2003 artikli 13 lõikega 3 ettepaneku muuta valmistise loa tingimusi, esitades taotluse muuta mikromärgistusaine punane sisaldust 11 g/kg vahemikuni 4–11 g/kg. Taotlusele olid lisatud asjakohased andmed.

                     (4)

                     Euroopa Toiduohutusamet (edaspidi „toiduohutusamet“) jõudis oma 18. oktoobri 2016. aasta arvamuses (3) järeldusele, et mikromärgistusaine punane sisalduse vähendamine 11 g/kg vahemikuni 4–11 g/kg ei mõjuta söödalisandi füüsikalis-keemilisi ega bioloogilisi omadusi. Seega jõudis toiduohutusamet järeldusele, et endise koostise kohta, mis sisaldas 11 g/kg mikromärgistusainet punane, tehtud ohutuse ja tõhususe hinnangud on kehtivad ka uue koostise puhul. Toiduohutusameti hinnangul ei ole vaja kehtestada turustamisjärgse järelevalve erinõudeid. Samuti kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                     Eli Lilly and Company Ltd. esitas 10. juulil 2018 ka määruse (EÜ) nr 1831/2003 artikli 13 lõike 3 kohase taotluse loa omaniku nime muutmiseks. Taotleja märkis, et alates 3. aprillist 2018 tuleb kõnealuse söödalisandi turustusõiguse omajaks pidada Eli Lilly and Company Ltd. osaüksust Elanco GmbH. Taotlusele olid lisatud asjakohased andmed.

                     (6)

                     Loa tingimuste muutmine seoses loa omaniku nime muutusega on oma olemuselt üksnes administratiivne ega too kaasa kõnealuse söödalisandi uut hindamist. Toiduohutusametile teatati taotlusest.

                     (7)

                     Mikromärgistusaine punase uue sisaldusega valmistatud narasiini- ja nikarbasiinivalmistise hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud.

                     (8)

                     Seepärast tuleks määrust (EL) nr 885/2010 vastavalt muuta.

                     (9)

                     Kuna ohutuskaalutlustega seoses ei ole nõutav käesoleva määrusega tehtud muudatuste viivitamatu kohaldamine, on asjakohane ette näha üleminekuperiood, mille jooksul võib lasta turule narasiini- ja nikarbasiinivalmistisest söödalisandi olemasolevaid varusid, mis vastavad enne käesoleva määruse jõustumist kohaldatud sätetele, ning neid varusid võib kasutada kuni nende lõppemiseni.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 885/2010 lisa muudetakse järgmiselt:

                        a)

                        teises veerus asendatakse tekst „Eli Lilly and Company LTD“ tekstiga „Elanco GmbH“;

                        b)

                        neljandas veerus „Koostis, keemiline valem, kirjeldus, analüüsimeetod“ alapealkirja „Söödalisandi koostis“ all asendatakse „Mikromärgistusaine punane“ sisaldus „11 g/kg“ järgmisega: „4–11 g/kg“.

            Artikkel 2
            Kõnealuse söödalisandi olemasolevaid varusid, mis vastavad sätetele, mida kohaldatakse enne käesoleva määruse jõustumise kuupäeva, võib turule lasta ja kasutada kuni varude lõppemiseni.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 11. detsember 2018

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 7. oktoobri 2010. aasta määrus (EL) nr 885/2010, milles käsitletakse narasiini- ja nikarbasiinivalmistise lubamist broilerkanade söödalisandina (loa omanik Eli Lilly and Company Ltd) ning määruse (EÜ) nr 2430/1999 muutmist (ELT L 265, 8.10.2010, lk 5).

            (3)  EFSA Journal 2016; 14(11): 4614.


title: Komisjoni rakendusmäärus (EL) 2019/162, 1. veebruar 2019, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  4.2.2019

                  ET

                  Euroopa Liidu Teataja

                  L 32/1

         KOMISJONI RAKENDUSMÄÄRUS (EL) 2019/162,
         1. veebruar 2019,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     Määruse (EÜ) nr 1210/2003 IV lisas on loetletud endise presidendi Saddam Husseini režiimiga seotud füüsilised ja juriidilised isikud, asutused ja üksused, kelle rahalised vahendid ja majandusressursid külmutatakse ja kelle suhtes kehtib rahaliste vahendite ja majandusressursside kättesaadavaks tegemise keeld.

                     (3)

                     29. jaanuaril 2019 otsustas ÜRO Julgeolekunõukogu sanktsioonide komitee kõrvaldada kaheksa kannet nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (4)

                     Seepärast tuleks määruse (EÜ) nr 1210/2003 III ja IV lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse I lisale.

            Artikkel 2
            Määruse (EÜ) nr 1210/2003 IV lisa muudetakse vastavalt käesoleva määruse II lisale.

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 1. veebruar 2019

                  Komisjoni nimel

                  presidendi eest

                  välispoliitika vahendite talituse direktor

            (1)  ELT L 169, 8.7.2003, lk 6.

            I LISA
            Määruse (EÜ) nr 1210/2003 III lisast kustutatakse järgmised kanded:

                           „45.

                           GENERAL ESTABLISHMENT FOR HOSPITALITY AFFAIRS. Aadress: P.O. Box 240, Hay Al-Wihda, Al-Wathik Square, Baghdad, Iraq.“

                           „50.

                           GENERAL ESTABLISHMENT FOR TRAVEL AND TOURIST SERVICES. Aadress: P.O. Box 10028, Karrada, No. 19, Hay Al-Wadha, Mahala (904), Baghdad, Iraq.“

                           „93.

                           NATIONAL COMPUTER CENTRE. Aadress: P.O. Box 3267, Saadoun Nafoora Square, Baghdad, Iraq.“

                           „121.

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Aadress: P.O. Box 19036, Al Nahda Area, Baghdad, Iraq.“

                           „149.

                           STATE ENTERPRISE FOR RUBBER INDUSTRIES. Aadress: P.O. Box 71, Diwaniya, Iraq.“

                           „175.

                           STATE ORGANISATION FOR BUILDINGS (alias a) STATE ORGANISATION OF BUILDING, b) DESIGN AND STUDIES SECTION, c) GENERAL ESTABLISHMENT OF BUILDINGS FOR CENTRAL REGION, d) GENERAL ESTABLISHMENT OF BUILDINGS FOR NORTHERN REGION, e) GENERAL ESTABLISHMENT OF BUILDINGS FOR SOUTHERN REGION). Aadressid: a) Museum Square, Karkh, Baghdad, Iraq; b) Mosul, left side, near Al Hurya Bridge, P.O. Box 368, Baghdad, Iraq; c) Karkh, Karadat Mariam, Baghdad, Iraq; d) Maysan, Iraq.“

                           „189.

                           STATE ORGANISATION FOR TOURISM. Aadressid: a) P.O. Box 2387, Alwiyah, Saadoon St., Karrada Al Basra, Baghdad, Iraq; b) Al-Masbah, near Al Fatih Square, Baghdad, Iraq.“

            II LISA
            Nõukogu määruse (EÜ) nr 1210/2003 IV lisast kustutatakse järgmine kanne:

                           „94.

                           AL-HUDA STATE COMPANY FOR RELIGIOUS TOURISM (teiste nimedega a) AL-HUDA FOR RELIGIOUS TOURISM COMPANY, b) AL-HODA STATE COMPANY FOR RELIGIOUS TOURISM, c) AL-HODA FOR RELIGIOUS TOURISM COMPANY). Aadress: Iraak.“


title: Komisjoni rakendusmäärus (EL) 2019/321, 18. veebruar 2019, milles käsitletakse teatavate kaupade klassifitseerimist kombineeritud nomenklatuuris ja millega tunnistatakse kehtetuks rakendusmäärus (EL) 2017/1232

text:
                  25.2.2019

                  ET

                  Euroopa Liidu Teataja

                  L 55/4

         KOMISJONI RAKENDUSMÄÄRUS (EL) 2019/321,
         18. veebruar 2019,
         milles käsitletakse teatavate kaupade klassifitseerimist kombineeritud nomenklatuuris ja millega tunnistatakse kehtetuks rakendusmäärus (EL) 2017/1232
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:

                     (1)

                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed teatavate kaupade klassifitseerimise kohta.

                     (2)

                     Komisjoni rakendusmäärusega (EL) 2017/1232 (3) klassifitseeriti keragrafiitmalmist (kõrgtugev malm EN-GJS-500–7) valmistatud toode CN-koodi 7325 99 10 alla nagu muud tempermalmist valatud tooted.

                     (3)

                     Rakendusmääruses (EL) 2017/1232 esitatud klassifikatsioon põhines kombineeritud nomenklatuuri selgitavatel märkustel CN-koodi 7307 19 10 kohta, kus määratleti tempermalm, ja nende märkuste kohaselt hõlmas tempermalmi mõiste ka keragrafiitmalmi.

                     (4)

                     Liidetud kohtuasjades C-397/17 ja C-398/17, Profit Europe, (4) otsustas Euroopa Kohus, et keragrafiitmalmist valatud toruliitmikud tuleb klassifitseerida alamrubriiki 7307 19 90.

                     (5)

                     Euroopa Kohus tugines oma otsuses järeldusele, et keragrafiitmalm ja tempermalm erinevad oma koostise ja tootmismeetodi poolest ja isegi kui keragrafiitmalmil on samalaadsed omadused mis tempermalmil (EN-GJM), moodustab see malmi klassifikatsioonis siiski eraldi kategooria (EN-GJS).

                     (6)

                     Euroopa Kohus otsustas, et selgitavates märkustes, kus on öeldud, et tempermalmi mõiste hõlmab ka keragrafiitmalmi, on tempermalmi mõistet laiendatud teisele malmikategooriale ja seetõttu tuleb see jätta arvesse võtmata.

                     (7)

                     Euroopa Kohtu otsust kohaldatakse analoogia põhjal ka rakendusmäärusega (EL) 2017/1232 hõlmatud tootele, sest see toode vastab standardile EN-GJS-500–7 ning selle klassifikatsioon tempermalmist tootena põhines kombineeritud nomenklatuuri selgitavate märkuste tekstil CN-koodi 7307 19 10 kohta, mille puhul Euroopa Kohus leidis, et need muudavad kombineeritud nomenklatuuri alamrubriigi 7307 19 10 ulatust.

                     (8)

                     Rakendusmäärusega (EL) 2017/1232 hõlmatud toote klassifitseerimine ei ole seega Euroopa Kohtu liidetud kohtuasjade C-397/17 ja C-398/17 otsusega kooskõlas.

                     (9)

                     Seetõttu tuleks rakendusmäärus (EL) 2017/1232 kehtetuks tunnistada ja asendada.

                     (10)

                     Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.

            Artikkel 2
            Rakendusmäärus (EL) 2017/1232 tunnistatakse kehtetuks.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. veebruar 2019

                  Komisjoni nimel

                  presidendi eest

                  maksunduse ja tolliliidu peadirektoraadi

                  peadirektor

               Stephen QUEST

            (1)  ELT L 269, 10.10.2013, lk 1.

            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

            (3)  Komisjoni 3. juuli 2017. aasta rakendusmäärus (EL) 2017/1232 teatavate kaupade klassifitseerimise kohta kombineeritud nomenklatuuris (ELT L 177, 8.7.2017, lk 23).

            (4)  Kohtuotsus, 12. juuli 2018, Profit Europe, C-397/17 ja C 398/17, EU:C:2018:564.

            LISA

                        Kauba kirjeldus

                        Klassifikatsioon
                        (CN-kood)

                        Põhjendus

                        (1)

                        (2)

                        (3)

                        Ümartoode läbimõõduga umbes 500 mm ja massiga umbes 23 kg. See on tehtud keragrafiitmalmist (kõrgtugev malm EN-GJS-500-7). Toode on värvitud musta bituumeniga korrosioonitõrjeks.
                        Toode on sertifitseeritud standardi EN 124 järgi (rest- ja hoolduskaevude päised sõiduteede ja jalakäijate aladele) ning seda kasutatakse kanalisatsioonikaevu luugina (nt sadeveekaevudel).
                        Vt fotot (1).

                        7325 99 90

                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7325 , 7325 99  ja 7325 99 90  sõnastusega.
                        Toodet ei või klassifitseerida CN-koodi 7325 10 00  alla muu mittetempermalmist valatud tootena, kuna mittetempermalmist valatud tooted ei deformeeru survepinge mõjul, samal ajal kui keragrafiitmalm deformeerub tõmbepinge ja teataval määral ka survepinge mõjul. Seega ei saa keragrafiitmalmi sellisena, nagu see on, käsitada mittetempermalmina (vt vastavalt liidetud kohtuasjades C-397/17 ja C-398/17, Profit Europe, 12. juulil 2018 tehtud otsust, EU:C:2018:564).
                        Samuti ei või toodet klassifitseerida CN-koodi 7325 99 10  alla kui muu tempermalmist valatud toode, kuna keragrafiitmalm ja tempermalm erinevad oma koostise ja tootmismeetodi poolest. Isegi kui keragrafiitmalmil on samalaadsed omadused mis tempermalmil (EN-GJM), moodustab see siiski eraldi kategooria (EN-GJS) (vt vastavalt liidetud kohtuasjades C-397/17 ja C-398/17, Profit Europe, 12. juulil 2018 tehtud otsust).
                        Seetõttu tuleb toode klassifitseerida CN-koodi 7325 99 90  alla kui muust rauast valatud muu toode.

               (1)  Foto on üksnes illustreeriv.


title: Nõukogu rakendusmäärus (EL) 2018/512, 27. märts 2018, millega rakendatakse määruse (EL) nr 747/2014 (mis käsitleb piiravaid meetmeid seoses olukorraga Sudaanis) artikli 15 lõiget 3

text:
               28.3.2018

               ET

               Euroopa Liidu Teataja

               L 84/13

         NÕUKOGU RAKENDUSMÄÄRUS (EL) 2018/512,
   27. märts 2018,
   millega rakendatakse määruse (EL) nr 747/2014 (mis käsitleb piiravaid meetmeid seoses olukorraga Sudaanis) artikli 15 lõiget 3
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 10. juuli 2014. aasta määrust (EL) nr 747/2014, mis käsitleb piiravaid meetmeid seoses olukorraga Sudaanis ning millega tunnistatakse kehtetuks määrused (EÜ) nr 131/2004 ja (EÜ) nr 1184/2005, (1) eriti selle artikli 15 lõiget 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 10. juulil 2014 vastu määruse (EL) nr 747/2014.

               (2)

               ÜRO Julgeolekunõukogu resolutsiooni 1591 (2005) punkti 5 alusel loodud ÜRO Julgeolekunõukogu komitee ajakohastas 14. märtsil 2018 teavet kolme isiku kohta, kelle suhtes kohaldatakse piiravaid meetmeid.

               (3)

               Määruse (EL) nr 747/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 747/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. märts 2018

            Nõukogu nimel

            eesistuja

         E. ZAHARIEVA

      (1)  ELT L 203, 11.7.2014, lk 1.

      LISA
      Järgnevalt nimetatud isikuid käsitlevad kanded asendatakse järgmiste kannetega:

         „2.   ALNSIEM, Musa Hilal Abdalla

            Teise nimega: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem

            Ametikoht: a) Sudaani rahvusassamblee endine liige Al-Waha piirkonnast, b) föderaalasjade ministeeriumi endine erinõunik, c) Mahamidi hõimu ülemjuhataja Põhja-Darfuris

            Sünniaeg: a) 1. jaanuar 1964; b) 1959

            Sünnikoht: Kutum

            Aadress: a) Kabkabiya, Sudaan; b) Kutum, Sudaan (viibib Kabkabiyas ja Kutumi linnas Põhja-Darfuris ning on elanud Hartumis)

            Kodakondsus: Sudaan

            Pass: a) diplomaatiline pass nr D014433, välja antud 21. veebruaril 2013 (kehtetu alates 21. veebruarist 2015);
         b) diplomaatiline pass nr D009889, välja antud 17. veebruaril 2011 (kehtetu alates 17. veebruarist 2013)

            Isikukood: kodakondsustunnistus nr A0680623

            ÜRO poolt loetellu kandmise kuupäev: 25. aprill 2006

            Muu teave: Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehe veebilehele: https://www.interpol.int/en/notice/search/un/5795065

               Teave sanktsioonide komitee poolt loetellu kandmise põhjuste kirjeldavast kokkuvõttest

         Inimõiguste organisatsiooni Human Rights Watch aruande kohaselt on neil Põhja-Darfuri ühe kohaliku omavalitsuse memo (kuupäevaga 13. veebruar 2004), millega antakse „kohapealsetele julgeolekuüksustele“ korraldus „võimaldada Sheikh Musa Hilali käsualustel mudžahiididel ja vabatahtlikel [Põhja-Darfuri] aladel tegevust jätkata ning tagada nende elutähtsate vajaduste täitmine“. 28. septembril 2005 ründasid 400 araabia päritolu võitlejat Lääne-Darfuris Aro Sharrow (sealhulgas riigisiseste põgenike laagrit), Acho ja Gozmena külasid. Samuti usume, et Musa Hilal viibis kohal Aro Sharrow riigisiseste põgenike laagri ründamise ajal: tema poeg oli tapetud Sudaani vabastusarmee Shareia-ründe käigus, seega oli ta nüüd kaasatud isiklikku veritasusse. On piisavalt alust arvata, et hõimu ülemjuhatajana vastutas ta otseselt nimetatud tegevuse eest ning on seega vastutav rahvusvahelise humanitaarõiguse ja inimõiguste alase õiguse rikkumise ning muude julmade tegude eest.
         3.   SHAREIF Adam

            Teise nimega: a) Adam Yacub Shant; b) Adam Yacoub

            Ametikoht: Sudaani vabastusarmee komandör

            Sünniaeg: 1. jaanuar 1970

            Sünnikoht: El-Fasher

            Kodakondsus: Sudaan

            Passi number: P00182993, välja antud 19. juulil 2010 (kehtetu alates 18. juulist 2015)

            Isikukood: 103-0037-6235 (passis märgitud)

            ÜRO poolt loetellu kandmise kuupäev: 25. aprill 2006

            Muu teave: teadaolevalt suri 7. juunil 2012. Olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehe veebilehele: https://www.interpol.int/en/notice/search/un/5283783

               Teave sanktsioonide komitee poolt loetellu kandmise põhjuste kirjeldavast kokkuvõttest

         Komandör Adam Yacub Shanti käsualused Sudaani vabastusarmee sõdurid rikkusid relvarahukokkulepet, rünnates Sudaani valitsuse sõjaväekoosseisu, mis eskortis 23. juulil 2005 Põhja-Darfuris Abu Hamra lähistel veokite konvoid, ja tappes kolm sõdurit. Pärast rünnakut võeti saagiks valitsusvägede relvad ja laskemoon. Eksperdirühmal on teavet, mis kinnitab, et Sudaani vabastusarmee rünnak leidis aset ja oli selgelt organiseeritud; seega oli see ka hästi ettevalmistatud. Eksperdirühm järeldas, et seetõttu on piisavalt alust eeldada, et Adam Yacub Shant, kes kinnitatud andmetel oli Sudaani vabastusarmee piirkondlik komandör, pidi rünnakust teadlik olema ja selle heaks kiitma või selleks käsu andma. Seetõttu on ta rünnaku eest otseselt vastutav ning vastab loetellu kandmise kriteeriumidele.
         4.   MAYU, Jibril Abdulkarim Ibrahim

            Teise nimega: a) kindral Gibril Abdul Kareem Barey; b) „Tek“; c) Gabril Abdul Kareem Badri

            Ametikoht: Reformi ja arengu rahvusliku liikumise (National Movement for Reform and Development) välikomandör

            Sünniaeg: 1. jaanuar 1967

            Sünnikoht: El-Fasher, Põhja Darfur

            Kodakondsus: sünnijärgne Sudaani kodanik

            Aadress: Tine, Sudaan (elab Tines, Sudaani-Tšaadi piirist Sudaani pool)

            Isikukood: a) 192-3238459-9 b) Sünnijärgne kodakondsustunnistus nr 302581

            ÜRO poolt loetellu kandmise kuupäev: 25. aprill 2006

            Muu teave: olemas foto lisamiseks Interpoli ja ÜRO Julgeolekunõukogu teabelehte. Link Interpoli ja ÜRO Julgeolekunõukogu teabelehe veebilehele: https://www.interpol.int/en/notice/search/un/5795071

               Teave sanktsioonide komitee poolt loetellu kandmise põhjuste kirjeldavast kokkuvõttest

         Mayu on vastutav Sudaani Darfuri piirkonda lähetatud Aafrika Liidu missiooni (AMIS) isikkooseisu liikmete röövimise eest 2005. aasta oktoobris. Mayu püüab seda missiooni avalikult nurjata hirmutamise teel. Näiteks ähvardas ta 2005. aasta novembris alla lasta Aafrika Liidu helikopterid Jebel Mooni piirkonnas. Sellise tegevusega on Mayu selgelt rikkunud ÜRO Julgeolekunõukogu resolutsiooni 1591 (2005), kujutades endast ohtu stabiilsusele Darfuris ning vastab komitee poolt sanktsioonide kohaldamise eesmärgil loetellu kandmise kriteeriumidele.“